**Критеријуми за оцењивање**

**Историја** ( у четворогодишњим стручним школама )

Историја се у на смеру електротехничар рачунара слуша два пута недељно са по 70 часова годишње и то у првој години.

Часови су осмишљени према темама и обухватају националну историју од средњег века до савременог доба.

У наставиу историје у средњим школама стављен је акценат на исходе који су прописани. Часови су осмишљени према препорученим темама и сдржају према предвиђеном Плану и програму.

Наставник прати напредовање ученика кроз формативно и сумативно оцењивање.

Кроз формативно оцењивање наставник прати и бележи напредовање ученика кроз различите моделе; посебно на часу историје кроз учестовање у активностима током наставе, учешћа у дискусијама, кроз одговарање или давање сугестија, постављањем врло важних и битних питања наставнику за само градиво којим се ученик мотивише јер само питање је пола одговора. Полазећи од педагошког правила да се код ученика тражи знање,а не незнање јер свако од нас и ученик и одрасла особа има нешто што не зна, наставник бележи тачне одговоре и кроз похвалу и награду у виду оцене која се даје на основу залагања на часу мотивише ученика за даљи рад.

Сумативним оцењивањем преко контролних радова и полугодишњих тестова наставник обезбеђује констатан поглед на напредовање ученика у раду. Сви тестови су бројчано нумерисани чиме је омогућено да ученици сами себи постављају циљеве током рада и имају аутоматски увид коју оцену могу да очекују.

Скала процене:

|  |  |
| --- | --- |
| **Проценат тачних одговора** | **Оцена** |
| Од 90- 100 % | Одличан 5 |
| Од 70- 90 % | Врлодобар 4 |
| Од 50- 70 % | Добар 3 |
| Од 31- 50 % | Довољан 2 |
| Испод 30 % | Недовољан 1 |

Кроз сумативно оцењивање наставник прикупља податке о напредовању ученика посматрајући знање као целику или део наставне теме или поглавља.

**Оцену 2**

добија онај ученик који показује основни ниво знања процењен исходима; то је ученик који показује спремност и вољу за радом; ученик који препознаје градиво; који се труди да понови оно што је чуо или прочитао;

**Оцену 3 и 4**

остварује онај ученик који показује оносни и средњи ниво знања; који уме самостално или уз помоћ наставника да решава задатке; ученик који уме да дође до података, да сазна или прочита историјске информације на различитим модалитетима; ученик који показује да влада историјском терминологијом као и да уме да повезује, препознаје историјске догађаје, личности и феномене; ученик који влада историјском хронологијом.

**Оцену 5**

добија ученик који показује висок степен самосталности у решавању задатака; нуди решења; показује основни, средњи и напредни ниво знања; уме да препознаје личности,догађаје и феномене; повезује их; даје критички осврт на догађаје и личности; користи историјску терминологију; влада хронологијом; приказује,разуме и објашњава промељивост историјског простора на историјској карти; користе разлићите модалитете којима приказује историјско знање ( дигиталну техника, писану )

**Оцену 1**

дбоија онај ученик који не показује познавање градива; који не показује жељу ни вољу за напредовањем као ни показивање минимума знања.

**Социологија са правима грађана за четворогодишње стручне школе и социологија са правима грађана у трогодишњим стручним школама**

У четворогодишњим стручним школама часови социологије обухваћени су на годишњем нивоу са 62 часа док у трогодишњим смеровима часови социологије су заступљени са 35 часова на годишњем нивоу.

На часовима социологије са правима грађана заступљене су различите теме; од оних који се баве уставом, људским и политилким правима као и друштвенима темама кроз осврт на историју.

Наставник такође користећи формативно и сумативно оцењивање прати напредовање ученика.

Формативно оцењивање се врши углавном кроз усмену форму; кроз организовану дискусију која омогућава ученицима да изнесу своје мишљење о важним друштвеним, политичким темама; кроз групни рад који омогућава да се код ученика изгради међусобно поверење као и могућност да кроз заједнички рад дођу до решења;

Сумативно оцењивање се врши кроз контролне радове и полугодишње тестове који су увек бодовани да би се на тај начин избегла субјективност прегледача пошто часови социологије нису прописани исходима.

Наставник уважава индивидуалне разлике ученика и на тај начин прилази сваком ученику од ког треба да добије информацију. Пошто градиво у четворогодишњим и трогодишњим стручним школама није исто заступљено ни по броју часову као ни темама однос ученика према предмету не може да се посматра једнако као да су ученици трогодишњих школа исто као и учениици четворогодишњих. Од ученика трогодишњих школа градиво је смереније, сажето и није у том обиму као у Програму за четворогодишње школе.

**ОЦЕНУ 5**

добија онај ученик који критички процењује социолошке феномене; који аргуметовано мисли; повезује социолошке теме са темама из других области и предмета; на различите начине доноси закључке,односно на раличитим модалитетима ( усмено, писано, кроз информационе технологије ); учествује у дебатама и на тај начин омогућава изградњу демократског друштва у коме се уважава мишљење које је другачије и који цени саговорника;

**ОЦЕНУ 4**

добија онај ученик који препознаје суштину; уме да постави питања која доприносе развоју, активности часа и да тако пдостиче и мотивише себе и друге око себе; изражава своје ставове; ученик који је отворен за сарадњу и комуникацију.

**ОЦЕНУ 3**

пружа решења када је реч о једноставнијим проблемима; ученик који показује самосталност али уз недостатак сигурности у своје знање које је на нивоу препродукције; извршава рутинске задатке; следи упуства и савете.

**ОЦЕНУ 2**

показује жељу и вољу за напретком и проширивањем знања; ученик који решава једноставе задатке и пружа једноставна решења.

**ОЦЕНУ 1**

добија онај ученик који не показује ни вољу, ни спремност ни заинтересованост за рад.

**Грађанско васпитање у средњим четворогодишњим и трогодишњим стручним школама**

Кроз Закон о основама система васпитања и образовања прописано је да овај предмет има описну скалу оцењивања: успешан и веома успешан.

Часови грађанског васпитања су тако коципирани да ученици кроз игру, посебно кроз игру глуме упознају себе и друге и уче како да реагују у појединим ситуацијама; упознају се са вредностима других култура и учествујући у дебатама које имају за циљ да оснаже појединица и групу да прихвате туђе мишљење које не треба схватити као претњу већ као различитост која омогућава боље решавање проблема и богатство једног друштва.

Описна оцена успешан се односни на оне ученике који редовно долазе на часове, учествују у радионицама и групном раду; који показују заинтересованост за развијање грађанске свести и толеранције.

Описна оцена веома успешан односи се на оне ученике који приказују одређен степен креативности у свом раду; који усвајају одређена знања и вредности грађанског друштва; ученик који је активан у ваннаставним активностима; који промовише сарадњу са институцијама; који посећује представе, изложбе, музејске поставке.